 Ugu horreyn Wasiirkii hore ee Wasaaradda Qorshaynta Somaliland wakhtigii Xukuumaddii Daahir Rayaale oo xilligan ka tirsan Xisbiga Waddani Cali Ibraahin Maxamed Cali-Sanyare faahfaahiyey waxa ay soo bandhigi lahaayeen iyo waxa loo joojiyey, waxaanu yidhi; Waxaa nalaga kireeyey Hool Hudheelka Maansoor ah, Halkaas ayey Dadkii Shirka ka qaybgalayey yimaaddeen, qaar kale oo imanayeyna Kidinka Huteelka ayaa loogu sheegay, Annagoo ku dhex-jirnana Dushaaba nalagaga qufulayoo waabannu yaabnoo waxaannu is-nidhi ma Xabsi baa la idin geliyey. 